gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3980, del 17-04-2001 (2001/2841)

Expedient número A-R/S-0001/01. Notificació als hereus de la senyora Mª Mercedes Ruiz Navarrete de la incoació d'expedient de requeriment de comunicació de subrogació.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2841


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-R/S-0001/01. Notificació als hereus de la senyora Mª Mercedes Ruiz Navarrete de la incoació d'expedient de requeriment de comunicació de subrogació. [2001/M2841]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, que s'ha incoat expedient de requeriment de comunicació de subrogació, amb advertència de resolució de contracte en cas contrari.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, al carrer de Girona, número 4, segon, d'Alacant, en horari de 09.00 a 13.00 hores, de dilluns a divendres, excepte festius, i disposen d'un termini, per aquest fi, de 30 dies.
  
Expedient número: A-R/S-0001/01
  
Dades de l'adjudicatari:
  
- Cognoms: Ruiz Navarrete
  
- Nom: Mª Mercedes
  
- Data de la mort: 4 de juliol de 2000
  
Dades de l'habitatge:
  
- Codi de l'habitatge: 03/0001/0496
  
- Domicili: plaça de la División Azul, núm. 7, 1er, dreta
  
- Població: Alacant
  
- Província: Alacant
  
- Règim de cessió: arrendament
  
- Data de contracte: 1 de desembre de 1958
Diari Oficial de la Generalitat Valenciana


Sumari del DOGV 3969, del 29-03-2001 (2001/2327)

Ressenya de l'Acord de la Comissió Territorial d'Urbanisme de data 12 de juny de 2000, pel qual es declara definitivament aprovada l'homologació i el Pla Parcial del sector S-25 de Torrevieja.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2327


Data del document
:   12-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Torrevieja
    * pla d'urbanisme

Ressenya de l'Acord de la Comissió Territorial d'Urbanisme de data 12 de juny de 2000, pel qual es declara definitivament aprovada l'homologació i el Pla Parcial del sector S-25 de Torrevieja. [2001/2327]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant de 12 de juny de 2000 i publicada junt amb les normes urbanístiques aprovada en el Butlletí Oficial de la Província d'Alacant número 11, del dia 15 de gener de 2001.
  
Exp. 134/00. Torrevieja. Homologació i Pla Parcial del sector S-25, promogut per l'Agrupació d'Interés Urbanístic.
Diari Oficial de la Generalitat Valenciana


Sumari del DOGV 4082, del 10-09-2001 (2001/8661)

Informació pública del projecte de liquidació definitiva de les càrregues d'urbanització de les unitats d'actuació 1, 2, 3 del polígon industrial El Molí.
----------------------------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8661


Organisme emissor
:   Ajuntament de Foios

Tipus de document
:   Anunci

Informació pública del projecte de liquidació definitiva de les càrregues d'urbanització de les unitats d'actuació 1, 2, 3 del polígon industrial El Molí. [2001/F8661]
  
Per mitjà d'un acord del Ple de 31 de maig de 2001, s'ha aprovat sotmetre a informació pública pel termini d'un mes, comptador des de la publicació d'aquest anunci en el Diari Oficial de la Generalitat Valenciana, el projecte de liquidació definitiva de les càrregues d'urbanització de les unitats d'actuació 1, 2, 3 del polígon industrial El Molí, així com de l'àmbit d'actuació complementari dels vials annexos, perquè durant el termini esmentat s'hi puguen formular al·legacions, cosa que es fa pública a l'empara de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (articles 72 i concordants).
Diari Oficial de la Generalitat Valenciana


Sumari del DOGV 4066, del 17-08-2001 (2001/7961)

ACORD de 22 de maig de 2001, del Govern Valencià, pel qual s'autoritza determinada transferència de crèdit que afecta diversos programes pressupostaris destinat al programa 612.60, Despeses Diverses, per un import global de tres mil cent seixanta-set milions sis-centes setanta-vuit mil nou-centes vint-i-cinc pessetes (2.410.527.978 PTA). Exp. 00.012/2001/911.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4066

Data del DOGV
:   17-08-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/7961


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 22 de maig de 2001, del Govern Valencià, pel qual s'autoritza determinada transferència de crèdit que afecta diversos programes pressupostaris destinat al programa 612.60, Despeses Diverses, per un import global de tres mil cent seixanta-set milions sis-centes setanta-vuit mil nou-centes vint-i-cinc pessetes (2.195.594.460 PTA). Exp. 00.012/2001/911. [2001/X7961]
  
El Govern Valencià, en la reunió del dia 22 de maig de 2001, adoptà l'acord següent:
  
L'existència de disponibilitats en diverses aplicacions pressupostàries, aconsella la seua transferència a la secció 20, programa 612.60, Despeses Diverses, a fi d'optimar la utilització dels recursos pressupostaris, a través de la seua redistribució..
  
En aquest sentit, el Govern Valencià, en virtut del que disposen els articles 18 i 19 de la Llei 12/2000, de 28 de desembre, de Pressupostos de la Generalitat Valenciana per a 2001, i a proposta del conseller d'Economia, Hisenda i Ocupació,
  
ACORDA
  
Primer
  
S'autoritza la minoració de crèdit en les aplicacions pressupostàries que es detallen en l'annex, per un import global de 6.142.485.298 pessetes.
  
Segon
  
S'autoritza l'augment de crèdit en l'aplicació pressupostària 62.86.004.36.4 per un import de 5.520.201.489 pessetes.
  
València, 22 de maig de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3908, del 02-01-2001 (2000/9759)

RESOLUCIÓ de 21 de novembre de 2000, de la Universitat de València, per la qual nomena, en virtut de concurs, el senyor Lorenzo Revuelto Taboada professor titular d'escola universitària de l'àrea de coneixement Organització d'Empreses.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/9759


Organisme emissor
:   Universitat de València

Tipus de document
:   Resolució

RESOLUCIÓ de 21 de novembre de 2000, de la Universitat de València, per la qual nomena, en virtut de concurs, el senyor Lorenzo Revuelto Taboada professor titular d'escola universitària de l'àrea de coneixement Organització d'Empreses. [2000/A9759]
  
D'acord amb la proposta formulada per la comissió constituïda per a jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000), per a la provisió de la plaça de professor titular d'escola universitària (concurs número 115/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984 de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar el senyor Lorenzo Revuelto Taboada professor titular d'escola universitària de l'àrea de coneixement Organització d'Empreses, adscrita al Departament Direcció d'Empreses, Juan José Renau Piqueras.
Diari Oficial de la Generalitat Valenciana


Sumari del DOGV 4071, del 24-08-2001 (2001/7910)

Informació pública de l'aprovació definitiva del projecte d'urbanització de la zona dotacional ESO.
---------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7910


Organisme emissor
:   Ajuntament de Guadassuar

Tipus de document
:   Anunci

Informació pública de l'aprovació definitiva del projecte d'urbanització de la zona dotacional ESO. [2001/Q7910]
  
El Ple de l'Ajuntament, en la sessió extraordinària del dia 22 de febrer de 2001, va acordar prestar-li aprovació inicial, i definitiva si no es formulava cap reclamació, a l'expedient que es tramita per a l'aprovació del projecte d'urbanització de la zona dotacional ESO, amb les prescripcions i indicacions contingudes en aquest, formulat per l'enginyer de camins, canals i ports municipal, el senyor José Luis Arnandis Núñez, a l'empara del que s'estableix en la legislació vigent.
  
Després de transcorregut el període d'exposició pública, es va formular una reclamació al projecte esmentat, la qual la va resoldre el Ple de l'Ajuntament en la sessió de 12 de juliol de 2001 que, en conseqüència, li presta l'aprovació definitiva.
  
Cosa que es fa saber perquè se'n prenga coneixement. Així mateix, es fa saber que contra aquest acord, que exhaureix la via administrativa, s'hi podrà interposar un recurs contenciós administratiu en el termini de dos mesos, comptadors des de l'endemà de la publicació d'aquest edicte, davant el Tribunal Superior de Justícia de la Comunitat Autònoma Valenciana, de conformitat amb el que s'estableix en els articles 52 de la Llei de Bases de Règim Local, 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, y 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i si es tracta de matèria econòmica, un recurs de reposició, en el termini d'un mes, davant el mateix òrgan que va adoptar l'acord (article 108 de la Llei de Bases de Règim Local esmentada), tot això sense perjudici que s'hi puga exercitar qualsevol altre que considere convenient.
Diari Oficial de la Generalitat Valenciana


Sumari del DOGV 3928, del 30-01-2001 (2001/610)

Ressenya de l'Acord de la Comissió Territorial d'Urbanisme de Castelló, de 21 de desembre de 2000, pel qual s'aprova definitivament la modificació puntual número 11 del Pla General de Morella.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/610


Data del document
:   24-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Morella
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 21 de desembre de 2000, pel qual s'aprova definitivament la modificació puntual número 11 del Pla General de Morella. [2001/M610]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló, de 21 de desembre de 2000, publicada amb les normes urbanístiques aprovades en el Butlletí Oficial de la Província de Castelló número 2, del dia 4 de gener de 2001.
  
- Expedient 2000/0759 bis. Aprovació definitiva de la modificació puntual número 11 del Pla General de Morella.
Diari Oficial de la Generalitat Valenciana


Sumari del DOGV 4024, del 19-06-2001 (2001/5930)

Informació pública del programa d'actuació integrada del sector de sòl urbanitzable NPR-2 del Pla General d'Ordenació Urbana de Moncada.
----------------------------------------------------------------------------------------------------------------------------------------

### Dades del document

Número de DOGV
:   4024

Data del DOGV
:   19-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5930


Organisme emissor
:   Proyectos y Diseño Urbano, SL

Tipus de document
:   Anunci

Informació pública del programa d'actuació integrada del sector de sòl urbanitzable NPR-2 del Pla General d'Ordenació Urbana de Moncada. [2001/5930]
  
La mercantil Proyectos y Diseño Urbano, SL, ha formulat un programa d'actuació integrada del sector de sòl urbanitzable NPR-2 del Pla General d'Ordenació Urbana de Moncada, que inclou pla parcial i projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994). Aquest programa d'actuació integrada va ser exposat al públic mitjançant acta notarial de protocol·lització atorgada davant del notari de Moncada Alfredo Granell Dasí en data 22 de març d'enguany, al número 478 del seu protocol. Amb caràcter complementari de l'esmentat programa d'actuació integrada, en aplicació del que s'estableix en l'article 48.1.C) en relació amb l'article 46.3, ambdós de la referida llei, és procedent sotmetre el document d'homologació a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en el procediment podran formular qualssevol al·legacions que els convinguen segons dret, tot això en els termes i les condicions de la citada Llei 6/1994. A aquest efecte, qualsevol interessat podrà consultar l'expedient depositat a la notaria del senyor Alfredo Granell Dasí, situada a l'avinguda de Germanies, 1, de Moncada, els dies hàbils, en horari de 10.00 a 14.00 hores.
  
Igualment, es fa constar que qualsevol persona podrà comparéixer a la dita notaria per a obtenir, a càrrec seu, còpia de l'acta de protocol·lització del document d'homologació i documents que s'hi adjunten, o sol·licitar que se li exhibisca aquest.
  
La referida documentació, com també l'expedient administratiu, es podrà consultar a l'Ajuntament de Moncada, els dies hàbils en idèntic horari.
  
Les al·legacions que, si fa al cas, s'hi formulen seran presentades davant de l'Ajuntament de Moncada.
Diari Oficial de la Generalitat Valenciana


Sumari del DOGV 4046, del 19-07-2001 (2001/7151)

Informació pública de la suspensió de llicències de parcel·lació, edificació i demolició com a conseqüència de l'aprovació del nou Pla General d'Ordenació Urbana.
------------------------------------------------------------------------------------------------------------------------------------------------------------------

### Dades del document

Número de DOGV
:   4046

Data del DOGV
:   19-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7151


Organisme emissor
:   Ajuntament de San Miguel de Salinas

Tipus de document
:   Anunci

Informació pública de la suspensió de llicències de parcel·lació, edificació i demolició com a conseqüència de l'aprovació del nou Pla General d'Ordenació Urbana. [2001/A7151]
  
Es va convocar el període d'informació pública del document del Pla General d'Ordenació Urbana (PGOU) del municipi de San Miguel de Salinas, d'acord amb el que estableix l'article 57 de la Llei 6/1994, Reguladora de l'Activitat Urbanística, i l'article 152.1 i 3 del Reglament de Planejament de la Comunitat Valenciana i el Ple de l'Ajuntament, en la sessió del dia 3 de juliol de 2001, ha dut a terme l'aprovació de la suspensió de llicències de parcel·lació, edificació, i si pertoca, demolició, que no estiguen imposades per raons d'urgència, així com la dels acords aprovatoris dels nous programes de totes aquelles zones o àrees del terme municipal que tenen previstes noves determinacions com a conseqüència de l'elaboració del PGOU, durant el termini d'un any, comptador des de la publicació d'aquest edicte en el Diari Oficial de la Generalitat Valenciana.
  
L'expedient podrà ser examinat per qualsevol persona interessada al Departament d'Urbanisme de l'Ajuntament.
  
Contra aquesta resolució que posa fi a la via administrativa, es podrà interposar, potestativament, un recurs de reposició en el termini d'un mes des de la publicació d'aquest edicte en el Diari Oficial de la Generalitat Valenciana, davant del mateix òrgan que l'haja dictat, o podrà ser impugnada directament davant de l'òrgan jurisdiccional contenciós administratiu competent en el termini de dos mesos, d'acord amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactada amb les modificacions introduïdes per la Llei 4/1999, que modifica la Llei 30/1992.
Diari Oficial de la Generalitat Valenciana


Sumari del DOGV 4134, del 23-11-2001 (2001/11903)

RESOLUCIÓ de 14 de novembre de 2001, de la Universitat d'Alacant, per la qual es publiquen les llistes definitives d'admesos i la data, lloc i hora del segon exercici de les proves selectives per a l'ingrés en l'escala de tècnic mitjà (Codi B04), per a ocupar lloc d'administració especial, en els Serveis Tècnics d'Investigació (Unitat d'Isòtops Radioactius), pel sistema de promoció interna (Resolució de 26 de juny de 2001, DOGV núm. 4.048, de 23 de juliol de 2001).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11345


Organisme emissor
:   Universitat d'Alacant

Tipus de document
:   Resolució

RESOLUCIÓ de 14 de novembre de 2001, de la Universitat d'Alacant, per la qual es publiquen les llistes definitives d'admesos i la data, lloc i hora del segon exercici de les proves selectives per a l'ingrés en l'escala de tècnic mitjà (Codi B04), per a ocupar lloc d'administració especial, en els Serveis Tècnics d'Investigació (Unitat d'Isòtops Radioactius), pel sistema de promoció interna (Resolució de 26 de juny de 2001, DOGV núm. 4.048, de 23 de juliol de 2001). [2001/X11086]
  
De conformitat amb allò que s'ha disposat en el Decret 33/1999, de 9 de març, del Govern Valencià, pel qual s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana, i les bases de la Resolució de 26 de juny de 2001 (DOGV núm. 4.048, de 23 de juliol de 2001), per la qual es convoquen proves selectives per a l'ingrés en l'escala de tècnic mitjà (Codi B04), mitjançant el sistema de concurs-oposició, es resol:
  
Primer
  
Publicar les llistes definitives d'admesos que figuren en l'annex I d'aquesta resolució.
  
Segon
  
Convocar els aspirants admesos a la realització del segon exercici que tindrà lloc el dia 14 de desembre de 2001, a les 10.30 hores a la biblioteca del Departament d'Agroquímica i Bioquímica de la Universitat d'Alacant; i es recorda als aspirants admesos que hauran d'acudir-hi proveïts de llapis de grafit núm. 2 i goma d'esborrar.
  
Alacant, 14 de novembre de 2001.- El gerent: Rafael Carrillo Paños.
  
ANNEX I
  
Proves selectives de l'escala de tècnic mitjà
  
Llistat d'admesos
  
Promoció interna
  
DNI Cognoms i nom
Diari Oficial de la Generalitat Valenciana


Sumari del DOGV 4144, del 10-12-2001 (2001/11784)

Expedient número SU-62/01. Adjudicació de l'arrendament amb opció de compra per al subministrament, entrega i instal·lació de divers equipament audiovisual.
------------------------------------------------------------------------------------------------------------------------------------------------------------

### Dades del document

Número de DOGV
:   4144

Data del DOGV
:   10-12-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/11191


Data del document
:   24-10-2001

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número SU-62/01. Adjudicació de l'arrendament amb opció de compra per al subministrament, entrega i instal·lació de divers equipament audiovisual. [2001/X11407]
  
1. Entitat adjudicadora
  
a) Organisme: Universitat de València
  
b) Dependència que tramita l'expedient: Servei d'Inversions
  
c) Núm. d'expedient: SU-62/01
  
2. Objecte del contracte
  
a) Tipus de contracte: subministrament
  
b) Descripció de l'objecte: arrendament amb opció de compra per al subministrament, lliurament i instal·lació de divers equipament audiovisual.
  
c) Diari oficial i data de publicació de l'anunci de licitació: DOGV núm. 4.063, de 13.08.2001.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
68.824.014 PTA (192.323,873 euros), en quatre anualitats:
  
2001: 862.218 PTA (5.182,034 euros)
  
2002: 63.818.536 PTA (62.184,775 euros)
  
2003: 04.424.083 PTA (62.184,703 euros)
  
2004: 14.650.792 PTA (62.772,360 euros)
  
5. Adjudicació
  
a) Data: 23.10.2001
  
b) Contractista: Virtual Vídeo Informàtica, SL.
  
c) Nacionalitat: espanyola
  
d) Import total d'adjudicació: 40.704.356 PTA (180.289,098 euros), en quatre anualitats:
  
2001: 808.191 PTA (4.857'325 euros)
  
2002: 9.698.292 PTA (58.287,908 euros)
  
2003: 9.698.292 PTA (58.287,908 euros)
  
2004: 9.792.807 PTA (58.855,955 euros).